ગુજરાત વિધાનસભાની ચૂંટણી હવે ત્રણ દિવસ જ બાકી છે. આમ છતાં ભાજપ દ્વારા તેનો ચૂંટણી ઢંઢેરો બહાર પાડવામાં નથી આવ્યો. ઉલ્લેખનીય છે કે ગત સોમવારે કોંગ્રેસ પણ તેનો ચૂંટણી ઢંઢેરો બહાર પાડી દીધો છે. ત્યારે શું તેમ માની લેવું કે ભાજપને પોતાની જીત પર એટલો વિશ્વાસ છે કે તેને ચૂંટણી ઢંઢેરો બહાર પાડવાની જરૂર નથી ? ઉલ્લેખનીય છે કે 2012માં પણ કોંગ્રેસના ચૂંટણી ઢંઢેરા પછી જ ભાજપે તેનો ચૂંટણી ઢંઢેરો બહાર પાડ્યો હતો. અને આ વખતે પણ માનવામાં આવતું હતું કે કોંગ્રેસના ચૂંટણીના ઢંઢેરા પછી ભાજપ ચૂંટણી ઢંઢેરો બહાર પાડશે. વધુમાં 2012ની ચૂંટણીમાં પણ ભાજપે ચૂંટણીના 10 દિવસ પહેલા જ ચૂંટણી ઢંઢેરો બહાર પાડ્યો હતો.